stanford-oval/wikipedia huggingface dataset:
מוריי ווטסון
ביוגרפיה

ווטסון נולד בסאנינגדייל שבמחוז ברקשייר באנגליה. אביו נהרג בבלגיה במלחמת העולם השנייה. הוא למד באיטון קולג' ואחר כך בבית הספר למשחק "Webber Douglas Academy of Dramatic Art". הופעת הבכורה שלו על הבמה הייתה עוד בהיותו סטודנט, כששיחק בהצגה לזכרה של השחקנית אלן טרי בתיאטרון בעיר היית' שבקנט. ווטסון החל להופיע בתיאטרון רפרטוארי ואחר כך על הבמות בווסט אנד, בין השאר הופיע בתיאטרון היימרקט במחזה "דילמת הרופא" מאת ג'ורג' ברנרד שו ובמחזה "The Rivals" מאת שרידן.
ב-1963 נסע לניו יורק להופיע ב-"The Private Ear and The Public Eye".
הוא גילם את דמות העורך האמנותי בסדרת הטלוויזיה "Compact" של ה-BBC במשך שנים אחדות. ווטסון שיחק במספר סרטי קולנוע בהם "מבצע חץ מקשת" ו"הדשא הירוק יותר" לצידם של רוברט מיצ'ם וקרי גרנט.
ווטסון הופיע בסדרות טלוויזיה כגון "The Darling Buds of May" בתפקיד בריגדיר ארתור מייפורד (אבל היה מוכר כ"הגנרל"), בסדרה "רמפול" (1978–1992) גילם את ג'ורג' פורבישר. בתפקיד אורח השתתף ווטסון בסדרה "דוקטור הו" בפרק "Black Orchid" כסר רוברט מיור. היה לו תפקיד קטן בסדרה "כן, אדוני השר". ב-1977 גילם את דמותו של ברינגטון ארל בסדרת הדרמה "משפחת פאליסר" עיבוד לרומנים של אנתוני טרולופ. בסדרת "אלברט קמפיון" שיחק כשוטר בפרק "The Death of a Late Pig". עוד שיחק בתפקיד שוטר בסדרה "Murder Most English". ב-1980 שיחק בתפקיד מר בנט בעיבוד של ה-BBC לרומן "גאווה ודעה קדומה" מאת ג'יין אוסטן.
ווטסון נפטר ב-2 במאי 2017 בגיל 88.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1953 |  | The Quatermass Experiment | פיטר מארש | סדרת טלוויזיה |
| 1960 | הדשא ירוק יותר | The Grass Is Greener | הבאטלר טרוור סלרס |  |
| 1960 |  | No Wreath for the General | מייג'ור ג'וני ברוקמן |  |
| 1964 | המלאך | The Saint | קן שילד | סדרת טלוויזיה (בפרק: "The Imprudent Politician") |
| 1964 | סילס מרנר | Silas Marner | גודפרי קאס |  |
| 1965 | מבצע חץ מקשת | Operation Crossbow | קולונל קנת' פוסט |  |
| 1966 | הגומלים | The Avengers | פיטרס | סדרת טלוויזיה (בפרק: "The Danger Makers") |
| 1969 |  | Z-Cars |  | סדרת טלוויזיה (בפרק: "A Right Cock-'N-Bull Story") |
| 1970 |  | Catweazle | לורד קולינגפורד | סדרת טלוויזיה |
| 1970 |  | Every Home Should Have One | צ'נדלר |  |
| 1970 |  | Rookery Nook |  | דרמה טלוויזיונית |
| 1972 | על אדונים ומשרתים | Upstairs, Downstairs | קולונל וינטר | סדרת טלוויזיה (בפרק: "A Pair of Exiles") |
| 1974 | משפחת פאליסר | The Pallisers | ברינגטון ארל | סדרת טלוויזיה |
|  |  | Murder Most English |  | סדרת טלוויזיה (בפרק: "A Flaxborough Chronicle") |
| 1975 |  | Quiller | אנגוס קינלוך | סדרת טלוויזיה |
| 1978 |  | Return of the Saint | בקינגהאם | סדרת טלוויזיה (בפרק: "The Judas Game") |
| 1978 |  | Life of Shakespeare | ניקולס |  |
| 1978–1992 | רמפול | Rumpole of the Bailey | ג'ורג' פורבישר |  |
| 1980 | המקצוענים | The Professionals | ג'רמי סנגסטר | סדרת טלוויזיה (בפרק: "It's Only a Beautiful Picture") |
| 1980 | גאווה ודעה קדומה | Pride and Prejudice | מר בנט | מיני סדרה |
| 1980 | זאבי הים | The Sea Wolves | ברין |  |
| 1981 |  | Winston Churchill: The Wilderness Years | מייג'ור דזמונד מורטון | סדרת טלוויזיה |
| 1982 |  | Tales of the Unexpected | סר איאן מסטרסון | סדרת טלוויזיה (בפרק: "Death in the Morning") |
| 1982 | דוקטור הו | Doctor Who | סר רוברט מיור | סדרת טלוויזיה (בפרק: "Black Orchid") |
| 1984 | גברת מארפל | Miss Marple | קולונל ארתור בנטרי | סדרת טלוויזיה (בפרק: "The Body in the Library") |
| 1984 |  | Minder | קומנדר הוקסלי | סדרת טלוויזיה (בפרק: "Goodbye Sailor") |
| 1986 |  | Who Dares Wins |  | סדרת טלוויזיה |
| 1987 |  | Rude Health | סר נייג'ל טופט |  |
| 1987 |  | Star Cops |  | סדרת טלוויזיה (בפרק: "An Instinct for Murder") |
| 1987 |  | Still Crazy Like a Fox | האברד | סרט טלוויזיה |
| 1987 |  | Worlds Beyond |  | סדרת טלוויזיה (בפרק: "The Haunted Garden") |
| 1989 |  | Campion |  | סדרת טלוויזיה (בפרק: "The Case of the Late Pig") |
| 1991 | בית אליוט | The House of Eliott | השופט |  |
| 1991 |  | The New Statesman | פרופסור יוג'ין קווייל | סדרת טלוויזיה (בפרק: "The Party's Over") |
| 1991 | רצח מתוחכם | A Murder of Quality | מייג'ור הארימן |  |
| 1992 |  | Haggard | הנרי נאג'נט | סדרת טלוויזיה (בפרק: "Orlando's Revenge") |
| 1991–1993 |  | The Darling Buds of May | בריג. ארתור מייפורד |  |
| 1994 | הכומר מדיבלי | The Vicar of Dibley | הזר | סדרת טלוויזיה (בפרק: "Animals") |
| 1999 | קוואנה QC | Kavanagh QC | סר הנרי דוריסטר | סדרת טלוויזיה (בפרק: "Previous Convictions") |
| 2000 | רציחות במידסומר | Midsomer Murders | אדוארד אלרדייס | סדרת טלוויזיה (בפרק: "Judgement Day") |
| 2002 | ברטי ואליזבת | Bertie and Elizabeth | לורד דוסון | סרט טלוויזיה |
הערות שוליים

↑  Moray Watson Biography (1928-), Film Reference
↑  Barker, Dennis (3 במאי 2017). "Moray Watson obituary". The Guardian. נבדק ב-3 במאי 2017. {{cite web}}:  (עזרה)
| --- | --- |
בקרת זהויות :  NLI: 987007450013705171  PLWABN: 9810620351605606  ISNI: 0000 0003 7205 9653  LCCN: no2004078344  VIAF: 24316341   WorldCat (עם VIAF): 24316341
מפרץ ווד

| --- | --- |
אין תמונה חופשית
 מידע כללי
 סוג:  מפרץ 
 מידע נוסף
 קואורדינטות:  74°13′00″S 165°30′00″E﻿ / ﻿74.2167°S 165.5°E﻿ / -74.2167; 165.5
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימפרץ ווד(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימפרץ ווד
 
מפרץ ווד (באנגלית: Wood Bay) הוא מפרץ גדול, התחום בכף ג'ונסון וקרחון הטייס מצפון, וכף וושינגטון מדרום, לאורך חופה של ארץ ויקטוריה, אנטארקטיקה.
היסטוריה

גילה את המפרץ קפטן ג'יימס קלארק רוס, מן הצי המלכותי, שקרא לו על שם לויטננט ג'יימס פ. ל. ווד מן הספינה "ארבוס" (1826).
מהדיה

| --- | --- |
סמל מהדיהסמל מהדיה

העיר העתיקה של מהדיה, מראה מצפון
 מדינה:  תוניסיה תוניסיה
 מחוז:  מחוז מהדיה
 שטח:  645 קמ"ר
 גובה:  0 מטרים
 אוכלוסייה:  ‏
  ‑ בעיר:  79,545
 קואורדינטות:  35°30′17″N 11°03′44″E﻿ / ﻿35.504722222222°N 11.062222222222°E﻿ / 35.504722222222; 11.062222222222 
 http://www.commune-mahdia.gov.tn/
  מפת מיקום  מפה מפורטת   (למפת תוניסיה מוגדלת) תוניס ג'רבה קירואן ביזרטה ספקס סוסה קרתגו גאפסה לוב אלג'יריה הים התיכוןמהדיה(למפת תוניסיה רגילה) תוניס ג'רבה קירואן ביזרטה ספקס סוסה קרתגו גאפסה לוב אלג'יריה הים התיכוןמהדיה  he tabBackground:;tabBorder:#aaa;defaultTab:0;
מהדיה בין הים לסבח'ת מוכנין
מפת המצור על מהדיה ב-1535
השער למסגד הגדול במהדיה, נבנה במאה ה-10
מהדיה (בערבית: المهدية, אל-מהדיה) היא עיר במרכז חופהּ המזרחי של תוניסיה, כ-90 ק"מ מדרום-מזרח לקירואן בקו אווירי. אוכלוסייתה מנתה 51,833 תושבים במפקד של 2014. עיקר פרנסתה על דיג ועיבוד תוצריו ועל תיירות.
תולדותיה

העיר העתיקה של מהדיה בנויה על לשון יבשה שאורכה כ-1,500 מ' ורוחבה כ-500 מ', באתרהּ של העיר היוונית והרומית אפרודיסיום. קברים חצובים שנחשפו בקצה הכֵּף מעידים על קיום תחנת מסחר פיניקית קודמת במקום. אחרי הכיבוש הערבי במאה ה-7 כונתה "ראס איפריקיה". העיר נקראה בשם מהדיה אחרי השתלטות הפאטמים באיפריקיה על שמו של מייסד השושלת עוביד אללה אל-מהדי שהעתיק אליה ב-921 את בירתו. אל-מהדי ביקש ליצור בסיס ימי שישמש פתח להתפשטות מזרחה, ובתקופתו נבנו ביצורי העיר. אחרי כיבוש מצרים ב-969 העבירו הפאטמים את בירתם לקהיר, אך מהדיה עדיין שמרה על מעמדהּ כאחד הנמלים הראשיים של איפריקיה (תוניסיה של ימינו). הגאוגרף האנדלוסי אל-בכרי במאה ה-11 כינה אותה "הנמל של קירואן".
ב-1087 התקיפו ציי הרפובליקות הימיות של ג'נובה ופיזה את מהדיה והעלו באש את ספינות הצי המוסלמי בתוך הנמל. מתקפה זו מילאה תפקיד מכריע בהשתלטות הנוצרית על מערב הים התיכון ופינתה את הנתיבים הימיים עבור מסעי הצלב. הזירים (زيريون) (אנ') קבעו במהדיה את מרכזם במאה ה-11, אך הודחו משם עם הכיבוש הנורמני של העיר ב-1148 והקמת ממלכת אפריקה הנורמנית (אנ'). ב-1160 סילקו המוואחידון את הנורמנים, ואת בירתם העתיקו לעיר תוניס שתהיה בכל התקופות הבאות בירת הארץ.
מהדיה הייתה אחד הבסיסים של שודדי הים הבֶּרבֶּרים שהתחזקו עם ירידת כוחו של השלטון המרכזי בתקופת השושלת החפצית (الحفصيون) (אנ'). ב-1390 הייתה יעד ל"מסע הצלב הבֶּרבֶּרי" (אנ'), שהובילו הצרפתים והגנואזים נגד שודדי הים. הוטל עליה מצור, אך העיר הצליחה לעמוד בו. בתחילת המאה ה-16 פעלו במרחב שודדי הים בהנהגת ח'יר א-דין "ברברוסה" וממשיכו טורגוט ראיס בחסות הסולטאן העות'מאני סולימאן המפואר. במהלך המאה הייתה תוניסיה זירה למאבק הכוחות בין ספרד והאימפריה העות'מאנית. מהדיה נפלה בידי הספרדים ב-1550 שהציבו בה חיל מצב. ב-1553 הציע קרל החמישי, קיסר האימפריה הרומית הקדושה, שמלך על ספרד כקארלוס הראשון, למסור את העיר בידי ההוספיטלרים, שבחסדו נאחזו ב-1530 במלטה, אך נענה בסירוב שתורץ במיעוט משאבים. הקיסר הורה למשנה למלך בסיציליה, חואן דה וגה (אנ'), להרוס את מבצר העיר ואת חומותיה, למרות יתרונותיה האסטרטגיים.
ב-1574 נכבשה מהדיה בידי העות'מאנים. על אף שיקום ביצוריה והשלטת סדר וביטחון, העיר הלכה ואיבדה את חשיבותה הצבאית והמסחרית. השלטון העות'מאני בתוניסיה כולה בא לקיצו ב-1881 עם כינון הפרוטקטורט הצרפתי.
אתרים היסטוריים

ברובע המדינה של מהדיה מצויים מבנים מהמאות ה-10 וה-11. הבולט בהם הוא המסגד הגדול (אנ'), שנבנה ב-916, בימי הח'ליף הפאטמי הראשון עוביד אללה אל-מהדי. המבנה עבר שיפוצים במרוצת הדורות, ומהמבנה המקורי נותרו האכסדרה הצפונית ושער הכניסה.
המבצר ("בּוּרג' אל-כּבּיר") החולש על העיר, שנבנה מחדש על ידי העות'מאנים בשנת 1595 אחרי ההרס שביצעו הספרדים, נקרא גם "בורג' אל-עות'מאני", ובשם זה נקראת דרך החוף המקיפה את העיר העתיקה מדרום. דרך החוף הצפונית נקראת בשם "ראס איפריקיה", כשמה של לשון היבשה שעליה נבנתה העיר ההיסטורית. בתקופת החסות הצרפתית שימש כבית סוהר.
השער המבוצר, "סקיפֿה כַּחלָה" (السقيفة الكحلة) או "בּאבּ זֻוֵילָה", שנבנה כחלק מחומות העיר בשנים 916–920 ושופץ במאה ה-16, עדיין משמש כאחת הכניסות לקסבה. סמוך אליו שוכן המוזיאון לארכאולוגיה ולאמנות (אנ') שנחנך ב-1997. מוצגים בו עתיקות וחפצי אמנות מהמחוז כולו, ובין היתר ממצאים מהספינה הטרופה של מהדיה (אנ') שהתגלתה ב-1907 בים בקרבת העיר. הספינה, שמטענהּ כלל יצירות אמנות יווניות, תוארכה למאה ה-1 לפנה"ס.
היהודים במהדיה

הקהילה היהודית במהדיה התעצמה עם ייסוד העיר כמרכז השלטון הפאטמי באיפריקיה בתחילת המאה ה-10. במאה זו, בתקופת הגאונים, מופיעים שו"ת של יהודי מהדיה. במרוצת המאה נוספו ליהודי העיר גם גולים מקהילות דרום איטליה, ובכללם שבויים. אחד השבויים שהועברו למהדיה היה רבי פלטיאל הנגיד, שנעשה למקורבו של הח'ליף הפאטמי אבו תמים מעד אל-מועיז. אחרי ביסוסהּ בימי הפאטמים כאחד הנמלים המרכזיים של איפריקיה, מילאה מהדיה תפקיד דומה לזה של אלכסנדריה של מצרים. בגניזת קהיר נמצאו מסמכים המעידים על תנועה מסחרית ערה, יבשתית וימית, בין יהודי מהדיה לערים אחרות בתוניסיה ולארצות השכנות לחוף הים התיכון. במאה ה-11, לאחר חורבנה של קירואן, עבר מרכז הכובד של החיים המדיניים, הכלכליים והרוחניים לעיר מהדיה. שליטי השושלת הזירית (زيريون) (אנ'), שמשלו באיפריקיה ומהדיה בכללהּ בין המאות ה-10וה-12, מינו נציג לקהילה היהודית שכונה "הנגיד", והוא ייצג את יהודי מהדיה ואת יהודי קירואן גם יחד. במאה ה-12, עם עלייתם של המוואחידון, כלתה הרעה גם אל יהודי במהדיה. וכך מקונן רבי אברהם אבן דאוד ב"ספר הקבלה" שלו על הפרעות שגזר עבדאללה אבן תומארת: ”מפני חרב אבן תמורת – – – שגזר להוציא את ישראל מן הכלל, ואמרו לכו ונכחידם מגוי ולא יזכר שם ישראל עוד וכן לא השאיר להם בכל מלכותו שם ושאר במדינת צלא, מקצה העולם ועד מדינת אלמהדיה” העיר מהדיה נזכרת גם בקינות שנוספו לקינתו של רבי אברהם אבן עזרא (אהה ירד עלי ספרד): ”וגם אכה על לחיי על אלמוהדיא הרמוסה”.
קהילת מהדיה, כיתר קהילות ישראל במגרב, החלה להתאושש עם דחיקת המוואחידון ועליית השושלת החפצית (الحفصيون) (אנ'), ששלטה בתוניסיה מהמאה ה-13 עד המאה ה-16. במאה ה-16, בתקופת מאבקי השליטה על העיר מהדיה בין הספרדים לאימפריה העות'מאנית, נאלצו יהודים רבים לעזוב את עירם ולהגר לעיר מוכנין שבמחוז מונסתיר.
לאחר הרגיעה בעקבות השתלטות העות'מאנים, חזרו יהודים רבים לעירם מהדיה. במאה ה-17 מצטרפים אליהם גם יהודים יוצאי ליבורנו (גראנה), צאצאים של מגורשי ספרד שמצאו מקלט באיטליה. ב-1881, בתחילת הפרוטקטורט הצרפתי, חלה התעוררות בהגירת היהודים לעיר מהדיה. עקב כך התפתחה בה תעשייה מקומית על ידי היהודים, כגון בית החרושת לייצור סבון משמן זית שהקים אוגניו לומברוזו. בית הכנסת היחיד במהדיה שכן בעיר העתיקה ושימש כמקום תפילה וכתלמוד תורה וגם כמקום כינוס לצורכי הקהילה. ילדי מהדיה למדו בשעות הבוקר בבית הספר כי"ח ובשעות אחר הצהרים בתלמוד תורה. במהדיה התקיימה גם פעילות ציונית והוקמו בה תנועות נוער "השומר הצעיר", "צעירי ציון ודרור" וארגון "בית"ר". רדיפות הנאצים החלו מיד עם תפיסת השלטון בתוניסיה מידי ממשלת וישי הצרפתית בנובמבר 1942, ועד שחרור הארץ במאי 1943 נשלחו כ-5,000 מיהודי תוניסיה למחנות עבודה ולמחנות ריכוז. הנאצים אף הספיקו להקים בתוניסיה יודנראט, לקחו בני ערובה, החרימו את רכוש היהודים והטילו על הקהילות עונשים כספיים כבדים. ייזכר לטובה ח'אלד עבד אל-והאב, מוסלמי שהציל מגירוש וממוות עשרות יהודים מהעיר מהדיה. לאחר הקמת מדינת ישראל, ובייחוד לנוכח התגברות רגשות עוינות בקרב המקומיים, היגרו חלק מיהודי מהדיה לצרפת. לא מעטים מבני הקהילה עלו ארצה.
ערים תאומות

צרפת סן-נאזר, פיי דה לה לואר, צרפת (הסכם שיתוף פעולה)
הערות שוליים

↑  כ-50 ק"מ מדרום-מזרח לסוסה ו-90 ק"מ צפונית-מזרחית לספקס
↑  ב-2020 הוערך מספר התושבים ב-56,200
↑  רקאדה, בירת האע'לבים, הסמוכה לקירואן, הייתה המושב הראשון של שלטונו
↑  כונה גם "מסע הצלב של מהדיה"
↑  הכוונה לאיפריקיה, כלומר לתוניסיה, ולא לכל יבשת אפריקה
↑  רוב שרידיה אצורים במוזיאון בארדו בתוניס
↑  ח"ז הירשברג, "מקומה של אפריקה הצפונית בימי הגאונים", חורב י"ג, תשי"ט, עמ' 85
↑  עיר הנמל סלא שבמרוקו
↑  "ספר הקבלה" לרבי אברהם אבן דאוד, מהדורת אוקספורד 1888, עמ' 77
↑  נסים זווילי, שהיה חבר הכנסת מטעם מפלגת העבודה והמזכ"ל שלה, הוא יליד מהדיה
| --- | --- |
בקרת זהויות :  NLI: 987007550466505171  BNE: XX457751  BnF: cb12083851x (data)  GND: 4100010-9  LCCN: n82078402  VIAF: 151230560   WorldCat (עם VIAF): 151230560 
הנמל ההיסטורי שראשיתו בימי הפיניקים, מעליו מתנשא המבצר העות'מאני
מטמון מטבעות הזהב הביזנטיים מאתר רוּגָה (צר'), רובן מימי הקיסר הרקליוס (575–641); אצוּר במוזיאון מהדיה
מפרץ ואסל

| --- | --- |
אין תמונה חופשית
 מידע כללי
 סוג:  מפרץ 
 מידע נוסף
 קואורדינטות:  77°49′00″S 35°07′00″W﻿ / ﻿77.8167°S 35.1167°W﻿ / -77.8167; -35.1167
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימפרץ ואסל(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימפרץ ואסל
 
מפרץ וָאסֶל (בגרמנית: Vahselbucht, באנגלית: Vahsel Bay) הוא מפרץ ברוחב כ-11 ק"מ בחלק המערבי של חוף לואטיפולד שביבשת אנטארקטיקה, כ-2600 קילומטר מדרום לאי ג'ורג'יה הדרומית.
המפרץ מקבל את מימיו מקרחון שווייצר וקרחון לרכנפלד. גילתה אותו המשלחת האנטארקטית הגרמנית בשנים 1911–1912, בראשות וילהלם פילכנר, שקרא לו על שם ריכרד ואסל, רב החובל של אוניית המשלחת "דויטשלנד", שמת במהלך מסע המשלחת. מאוחר יותר שינה פילכנר את שם המפרץ ל"הרצוג ארנסט בוכט" (מפרץ הדוכס ארנסט), אחרי שחלקים גדולים מן הקרח שהקיף אותו נשברו ונוצר מפרץ גדול בהרבה, אך חוקרי היבשת הבאים שימרו את השם מפרץ ואסל.
מפרץ ואסל היה מיועד להיות נקודת הנחיתה ותחילת המסע של המשלחת הטראנס-אנטארקטית האימפריאלית הבריטית בראשות ארנסט שקלטון בשנת 1912, אולם ספינתם אנדיורנס נתקעה בקרח בים ודל ולא הגיעה ליעדה.
הערות שוליים

↑  Vahsel Bay, Mapcarta (באנגלית)
↑  Gazetteer - AADC, data.aad.gov.au
↑  מפרץ ואסל באתר geographic.org
↑  Sailing Directions (planning Guide) and (enroute) for Antarctica, NIMA; 4th edition, 1992, עמ' 264
↑  Map of Shackleton's proposed journey to the South Pole
↑  SHACKLETON’S IMPERIAL TRANS-ANTARCTIC EXPEDITION INSPIRES A NEW GENERATION
ערך זה הוא קצרמרבנושא גאוגרפיה של אנטארקטיקה ובנושא מפרצים. אתם מוזמנים לתרום לוויקיפדיה ו.
מסיב אנדוור

| --- | --- |
אין תמונה חופשית
 מידע כללי
 על שם:  HMNZS Endeavour 
 מיקום:  אזור הברית האנטארקטית,
 רכס הרים:  רכס קירקווד 
 קואורדינטות:  76°33′00″S 162°02′00″E﻿ / ﻿76.55°S 162.03333333333°E﻿ / -76.55; 162.03333333333
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימסיב אנדוור(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימסיב אנדוור
 
מסיב אנדוור (באנגלית: Endeavour Massif) הוא מסיב רחב ידיים שפסגתו מישורית, ומכוסה שלג, ברכס קירקווד, באזור חוף סקוט של ארץ ויקטוריה, שבאנטארקטיקה.
המסיב ממוקם בין בקע פה טיו טיו לבין קרחון פריי.
המסיב המהווה את החלק הדרומי של רכס קירקווד; מסיב רוברטסון מהווה את החלק הצפוני של רכס קירקווד.
בחלקו הדרומי של המסיב מצויים הר שולדר, הר בלגרייב, והר קריק.
בקצהו המזרחי של המסיב מצויים מצוקי חוף גבוהים ותלולים, בצידו המערבי של המסיב, הוא משתפל למישור בירידה שאינה תלולה.
גובהו הממוצע של מסיב אנדוור 1,681 מטרים מעל פני הים; המסיב הוא ההר ה-2,479 בגובהו באנטארקטיקה.
היסטוריה > גילוי ומיפוי המסיב

האזור מופה לראשונה על ידי משלחת הסקר הניו זילנדית הצפונית (New Zealand Northern Survey Party), של המשלחת הטראנס-אנטארקטית של חבר העמים הבריטי, בשנת 1957.
המסיב מופה בשנית בשנת 1999 על ידי הסקר הגאולוגי של ארצות הברית.
היסטוריה > מקור השם

באוקטובר 1957 ניתן השם "הר אנדוור" למסיב זה על ידי משלחת הסקר הניו זילנדית הצפונית (New Zealand Northern Survey Party), של המשלחת הטראנס-אנטארקטית של חבר העמים הבריטי.
המסיב נקרא על שם אוניית הצי המלכותי הניו זילנדי אנדוור - שהייתה ספינת האספקה של משלחת הסקר הגאולוגי הניו זילנדי בשנת 1957.
במיפוי שנערך בשנת 1999 על ידי הסקר הגאולוגי, ניתן השם "הר אנדוור" להר סמוך; הממוקם 5.6 קילומטרים צפונית-מערבית להר קריק.
בעקבות התייצעות בין הוועדה המייעצת לשמות אנטארקטיים לוועדה הגאוגרפית של ניו זילנד, שנערכה בשנת 1962, הוחלט על פשרה - והמסיב שהתגלה על ידי משלחת הסקר נקרא בשם "מסיב אנדוור" ואילו ההר שהתגלה על ידי הסקר הגאולוגי נקרא בשם "הר אנדוור".
הערות שוליים

↑  ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד
1 2 3 4 5 6 7 8 9 10 11 12 13 14 15 16  מידע גאוגרפי והיסטורי
1 2  הרי אנטארקטיקה לפי גובהם
| רכס קירקווד |
| --- | --- | --- |
| ההרים העיקריים ברכס קירקווד | הר אנדוור • מסיב אנדוור • גאוס • צ'טווינד • קלירי • קריק • שולדר |  |
| קרחונים | הדבלום • מוסון • פריי |  |
| קרחוני הדום | אואטס |  |
| רכסים | רכס בולפינץ' • רכס קצ'ם |  |
מפרץ ויימות'

| --- | --- |

 מידע כללי
 מיקום:  תעלת למאנש 
 סוג:  מפרץ 
 מידע נוסף
 מדינות באגן הניקוז:  הממלכה המאוחדת 
 קואורדינטות:  50°37′00″N 2°25′00″W﻿ / ﻿50.6167°N 2.41667°W﻿ / 50.6167; -2.41667
  (למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי מפרץ ויימות'(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי מפרץ ויימות'
 
מפרץ ויימות': מפרץ בווליז וגבעת ג'ורדן מעשה ידי ג'ון קונסטבל (1816- 1817).
חוף ויימות' — הגובל במפרץ ויימות'.
מפרץ ויימות' (באנגלית: Weymouth Bay) הוא מפרץ בחוף הדרומי של דורסט, באנגליה שבממלכה המאוחדת. המפרץ מוגן מגלי הים בשל מיקומו של חוף צ'סיל והאי פורטלנד. במפרץ מספר חופי רחצה, הידועים שבהם הוא חוף ויימות'. חופים מוגנים אלה מהווים אתר תיירות פופולרי. לאורף המפרץ ממוקמים אתרי הנופש ויימות', גרינהיל והכפרים לודמור ופרסטון.
המפרץ מהווה חלק מחוף היורה - אתר מורשת עולמית של אונסק"ו, בשל חשיבותו הגאולוגית והתצורות הגאוגרפיות הייחודיות שבו.
המפרץ מהווה אתר נופש וידוע בספורט המים המבוצע בו (בין היתר גלישת גלים וגלישת רוח, שנורקלינג וסקי מים). כמו כן המפרץ נחשב לאחד מאתרי השיט הטובים ביותר באירופה, ובשל כך נבחר המפרץ כמיקום בו נבנתה אקדמיית השייט הלאומית ויימות' ופורטלנד, וזו אירחה את תחרויות השיט במסגרת אולימפיאדת לונדון שנערכה בשנת 2012.
אזכורים תרבותים

היצירה מפרץ ויימות': מפרץ בווליז וגבעת ג'ורדן, שצוירה בין השנים 1816–1817 מעשה ידי אמן הנוף האנגלי ג'ון קונסטבל מוצגת כיום בגלריה הלאומית שבלונדון.
מפרץ וייטווטר

| --- | --- |
אין תמונה חופשית
 מידע כללי
 מיקום:  מפרץ מקסיקו 
 סוג:  מפרץ 
 מידע נוסף
 מדינות באגן הניקוז:  פלורידה 
 קואורדינטות:  25°17′08″N 80°59′34″W﻿ / ﻿25.2856°N 80.9928°W﻿ / 25.2856; -80.9928
  (למפת פלורידה מוגדלת) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי מפרץ וייטווטר(למפת פלורידה רגילה) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי מפרץ וייטווטר
 
מפרץ וייטווטר (באנגלית: Whitewater Bay) הוא מפרץ בחופה המערבי של מדינת פלורידה שבארצות הברית, בתחומי מחוז מונרו, בשטח הפארק הלאומי אוורגליידס, צפונית לכף סייבל. המפרץ הוא אחד מאתרי שיט הקיאקים והקאנואים המפורסמים ביותר בעולם.
המפרץ מוקף כמעט לגמרי ביבשה, אך מחובר בחיבור צר למפרץ אויסטר (Oyster Bay) הממוקם מערבית לו אשר בתורו מחובר למפרץ פונסה דה לאון אשר מחובר למפרץ מקסיקו. בעקבות זאת, המים במפרץ נמצאים בתוכו למשך זמן ארוך יחסית ויש להם רמה נמוכה מאוד של זרחן (P), ורמה יחסית גבוהה של פחמן אורגני מומס (DON).
במי המפרץ גדלים מנגרובים אשר הטאנין שלהם נותנים למים צבע של שוקו. כאשר הרוח נושבת על מימי המפרץ וגורמת לגלים הבועות הלבנות של הגלים, אשר לרוב כמעט אינן נראות על רקע של מים ירוקים או כחולים, גורמות לכך שהמפרץ נראה לבן, ובהתאם לכך קיבל המפרץ את שמו. רצפת המפרץ עשויה ממשקע כבול. החל מספטמבר 1992 מתבצע ניטור חודשי של איכות המים ב-22 נקודות באזור מפרץ וייטווטר, שמונה מהם במפרץ עצמו, אולם החל מאוקטובר 2007 הניטור בוטל בארבע נקודות, שלושה מהם במפרץ עצמו.
לפני כ-5000 שנה היה המפרץ חלק מביצות האוורגליידס שהכילו מים מתוקים. עם עליית גובה פני הים בעקבות המסת הקרחונים, חדרו מי הים לתוך המפרץ שהכיל תערובת של מים מלוחים ומתוקים. עד סביבות שנות ה-30 של המאה ה-20 עוד גדלו בגדה הצפונית של המפרץ צמחים הזקוקים למים מתוקים. אולם עם הטית נחלי המים המתוקים הזורמים אל המפרץ לצורך שימוש האדם, עלתה מליחות המים במפרץ וצמחי מים מתוקים חדלו לצמוח לחופי המפרץ. רמת המליחות במפרץ עלתה עוד יותר משנת 1957, כאשר תעלה חדשה הובילה מים ממפרץ פלורידה למפרץ קוט ומזרח מפרץ וייטווטר. ביולי 1982 התעלה נחסמה במטרה להוריד את רמת המליחות של מי המפרץ.
הערות שוליים

↑  Bruce Morris, Adventure Guide to the Florida Keys and Everglades National Park, 2005, page 42
↑  2007 Cumulative Annual Report for the Coastal Water Quality Monitoring Network, FIU, page 35
↑  Stan Zimmerman, Cruising with Class, Trafford Publishing, 2001, page 20
↑  Conrad D. Gebelein, Dynamics of recent carbonate sedimentation and ecology, Cape Sable, Florida, 1977, page 5
↑  2007 Cumulative Annual Report for the Coastal Water Quality Monitoring Network, FIU, pages 3, 34 and 35
↑  Ted Levin, Liquid Land: A Journey Through the Florida Everglades, University of Georgia Press, 2003, pages 133-134
| --- | --- |
בקרת זהויות :  NLI: 987007546661305171  LCCN: sh91000526  VIAF: 315131330   WorldCat (עם VIAF): 315131330 
ערך זה הוא קצרמרבנושא גאוגרפיה של ארצות הברית ובנושא מפרצים. אתם מוזמנים לתרום לוויקיפדיה ו.
מילדורה

| --- | --- |

פסלו של ויליאם צ'אפי במילדורה
 מדינה:  אוסטרליה אוסטרליה
 מדינה:  ויקטוריה (אוסטרליה) ויקטוריה
 שפה רשמית:  אנגלית
 תאריך ייסוד:  1887
 שטח:  77.5 קמ"ר
 גובה:  51 מטרים
 אוכלוסייה:  ‏
  ‑ בעיר:  34,565 (10 באוגוסט 2021)
 קואורדינטות:  34°12′40″S 142°08′02″E﻿ / ﻿34.2111°S 142.1337636°E﻿ / -34.2111; 142.1337636 
 אזור זמן:  UTC +10
 https://www.visitmildura.com.au/
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןמילדורה(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןמילדורה(למפת ויקטוריה רגילה) מלבורן ג'ילונג בלאראט בנדיגו שפרטון וורנמבול טרארלגון ניו סאות' ויילס א ו ה ד ר ו מ י ת  הבירה מצר בסמילדורה(למפת ויקטוריה מוגדלת) מלבורן ג'ילונג בלאראט בנדיגו שפרטון וורנמבול טרארלגון ניו סאות' ויילס א ו ה ד ר ו מ י ת  הבירה מצר בסמילדורה  he tabBackground:;tabBorder:#aaa;defaultTab:0;
מילדורה (באנגלית: Mildura) היא עיר בצפון-מערב מדינת ויקטוריה שבאוסטרליה. העיר שוכנת על גדות נהר מארי במרחק 550 ק"מ מצפון-מערב לבירת המדינה מלבורן ובמרחק 400 ק"מ מצפון-מזרח לעיר אדלייד. אוכלוסיית העיר מנתה 31,361 תושבים במפקד 2011.
העיר משמשת כמרכזו של אזור חקלאי גדול שענף גידול הגפנים הוא העיקרי שבו והמספק כ-80% מתצרוכת הענבים של ויקטוריה. יקבים רבים מפיקים יין מהענבים מתוצרת מילדורה.